
НАСОКИ ЗА ВКЛЮЧВАНЕ
„Активни родители, силни общности“
Инициативата на Асоциация Интегро, подкрепена от Фонд „Мечтата на Таня“, цели да подкрепи родители от ромски общности да се организират, да определят заедно важните проблеми пред децата и семействата и да търсят решения с участието на общността и местните институции. Подходът е насочен към причините за трудностите, например бедност, дискриминация, изолация, липса на достъп до услуги и липса на родителски глас при решенията, които засягат децата.
1. Кой може да се включи?
· Неформална група от най-малко трима родители, настойници или активни представители на местна ромска общност в една от 15-те общини, към които е насочена поканата.
· Местна ромска организация или читалище, работещи с ромската общност в една от 15-те общини, когато инициативата е водена от поне трима родители или общностни представители.
· Не е необходимо групата да има предишен проектен опит, офис, счетоводство или готова инициатива.
2. Какво искаме да научим от вас сега?
· Кои сте и как сте се събрали.
· Какъв проблем или нужда виждате за децата и семействата.
· Защо този въпрос е важен за общността.
· Каква промяна искате да видите.
· Как бихте привлекли и други родители или представители на общността.
· Готови ли сте да участвате в обучение, срещи, общностно проучване и последващи действия.
· На този етап не се изискват готов проект, бюджет, подробен план за действие или списък с разходи.
3. По какви теми може да работите?
Няма предварително зададена тема. Важното е въпросът да е значим за повече деца и семейства в общността. 
Например:
· образование и участие в детска градина или училище;
· достъп до здравни, социални или други услуги;
· жилищни и инфраструктурни условия, които влияят на децата;
· затруднена комуникация с институции;
· дискриминация или неравно третиране;
· липса на възможности родителите да участват в решенията, които засягат децата и семействата;
· друг важен въпрос, определен от самата общност.

4. За кои общини е отворена поканата?
Поканата е отворена само за 15-те общини, включени в предварителното картографиране на Асоциация Интегро. Предварителното проучване ни помогна да разберем по-добре местните нужди и възможностите за родителско участие. В този прием формуляри от други общини няма да бъдат разглеждани. Включването на дадена община в списъка не означава автоматичен избор на група от нея. Всички групи от допустимите общини ще бъдат разглеждани по едни и същи основни критерии.
	Община Каспичан, област Шумен
	Община Никола Козлево, област Шумен

	Община Добрич, област Добрич
	 Община Генерал Тошево, област Добрич

	Община Сливен, област Сливен
	Община Твърдица, област Сливен

	Община Котел, област Сливен
	Община Перущица, област Пловдив

	Община Брезово, област Пловдив
	Община Ябланица, област Ловеч

	Община Ботевград, Софийска област
	Община Пещера, област Пазарджик

	Община Бяла Слатина, област Враца
	Община Карлово, област Пловдив

	Община Завет, област Разград
	 



5. Какво ще търсим при избора?
Ще търсим групи, при които личат:
· ясна мотивация и готовност да работят заедно;
· важен за много деца и семейства проблем или нужда;
· потенциал да бъдат включени и други родители и групата да се разширява;
· желание за общи действия и развитие на местно лидерство;
· готовност за учене и активно участие през целия процес.
При крайния избор ще се стремим към представителност и социално разнообразие на групите. Всички групи, подали формуляр за интерес, ще получат обратна връзка.
6. Какво ще се случи след избора?
· Ще бъдат избрани 12 родителски групи.
· Групите ще участват във въвеждащо обучение и ще започнат да работят с фасилитатор.
· Ще разширят групата и ще проведат подходящо общностно проучване.
· Ще определят приоритети въз основа на събраната информация.
· Ще разработят реалистичен план за действие и бюджет с подкрепата на Асоциация Интегро.
· Ще могат да получат финансова подкрепа за договорените действия. Размерът и условията ще се определят според нуждите, съгласувания план и правилата на инициативата.

7. Безопасност и уважение
· Участието е доброволно и никой не е длъжен да споделя лични истории или чувствителна информация.
· Всеки участник трябва да бъде третиран с уважение и достойнство, без дискриминация, унижение или насилие.
· Когато в дейностите участват деца, трябва да се спазват ясни правила за тяхната безопасност и закрила.
· Ще има ясен начин за подаване на сигнал или оплакване при проблем.
8. Основни дати
	Етап
	Срок/период

	Обявяване и разпространение на поканата
	Октомври 2026 г.

	Информационни срещи и консултации
	Октомври 2026 г.

	Краен срок за заявяване на интерес
	9 ноември 2026 г.

	Обявяване на избраните групи
	До 16 ноември 2026 г.

	Въвеждащо обучение
	27-28 ноември 2026 г.

	Разширяване на групите и проучване на общността
	Декември 2026 г. - февруари 2027 г.

	Разработване и изпълнение на общностни действия
	Март 2027 г. - април 2028 г.



Контакти
Асоциация Интегро, гр. Разград, п.к. 7200, ул. „Осъм“ 4
Телефон: (+359) (0)84 66 10 26
Имейл: children@integrobg.org 

